ҮСЕНОВ ХИКАЯСЫНЫҢ ЖАЛҒАСЫ
"ҮСЕНОВ ХИКАЯСЫНЫҢ ЖАЛҒАСЫ" | "https://abai.kz/post/49376"
TITLE: ҮСЕНОВ ХИКАЯСЫНЫҢ ЖАЛҒАСЫ
URL: https://abai.kz/post/49376
META: "ҮСЕНОВ ХИКАЯСЫНЫҢ ЖАЛҒАСЫ" | "https://abai.kz/post/49376"
DATE: 11.06.2015
AUTHOR(s): Администратор
TOTAL WORDS: 127
TEXT: Автокөлікпен «адам қаққыш» Мақсат Үсеновтіңтің әкесі Қажымұрат ҮСЕНОВ кеше Астанада уақытша қамауға алынды. ҚазТАГ агенттігіне сенімді көзден хабарланған мәліметтерге қарағанда, «ЭКСПО-2017» Ұлттық компаниясы құрылыс департаментінің экс-директоры ҚАЖЫМҰРАТ мырза не үшін уақытша ұстауға алынды – әзірге бұл туралы ешқандай мәлімет жоқ. Есімізге түсіре кетер болсақ, Қажымұрат Үсеновтің ұлы Мақсат Үсенов осыдан бір жарым жылдай уақыт бұрын жеңіл автокөлікпен Алматыда бір адамды қағып өлтіріп, бірнеше адамды ауыр жарақаттаған болатын. Алайда жауапкершіліктен тек айыппұл төлеумен құтылып кеткен осынау сенсациялық оқиғадан кейін өз еркімен өтініш жазып, департамент басшылығынан кетті делінген әкесі ҚАЖЫМҰРАТ, нақты емес кейбір мәліметтерге қарағанда, соңғы кездері осы «ЭКСПО-2017» Ұлттық компаниясында кеңесшілік қызмет атқарып жүрген көрінеді. Оған, ресми емес мәліметтерге қарағанда, ЭКСПО-2017 аумағында жұмыс істеп жатқан бірнеше құрылыс компаниясының мүддесін қорғап жүр деген айып тағылған көрінеді. Марат МАДАЛИМОВ. Abai.kz
